У Вікіпедыі ёсць артыкулы пра іншых асоб з прозвішчам Камінскі.

**Сямён Давыдавіч Камінскі** (1861 — 15 мая 1939) — беларускі медык-афтальмолаг, наркам аховы здароўя БССР, член камісіі па стварэнні БДУ.

Біяграфія
---------

Нарадзіўся ў м. Барзна Чарнігаўскай губерні ў сям’і служачага. У 1889 годзе скончыў медыцынскі факультэт Кіеўскага ўніверсітэта.

Вольнапрактыкуючы ўрач-афтальмолаг у Мінску. У 1903 годзе заснаваў на ўласныя сродкі прыватную лячэбніцу на вочы. Прыватная лякарня С. Камінскага, якая была разлічана на 6 ложкаў, месцілася ў адным з дваровых флігеляў дома Гурвіча па Койданаўскай вуліцы. Адначасова працаваў у Мінскай яўрэйскай бальніцы.

Сямён Камінскі
У 1900—1905 гадах старшыня камісіі народных чытанняў пры Таварыстве мінскіх урачоў; член мінскага аддзела Рускага таварыства аховы народнага здароўя. Удзельнік рэвалюцыйных падзей 1905 года ў Мінску.

Арганізатар савецкай аховы здароўя ў рэспубліцы, узначальваў Мінскі губернскі аддзел аховы здароўя, рэарганізаваны ў Наркамздароўя. У 1920 годзе наркам аховы здароўя БССР, пасля загадчык Аддзела аховы здароўя Ваенна-рэвалюцыйнага камітэта ССРБ. У складаных умовах праводзіў супрацьэпідэмічныя мерапрыемствы, арганізаваў у 1920 годзе з’езд загадчыкаў павятовых аддзелаў аховы здароўя. 7 жніўня 1920 года атрымаў мандат упаўнаважанага па справах арганізацыі Беларускага дзяржаўнага ўніверсітэта ў Менску, курыраваў стварэнне медыцынскага факультэта, які быў адкрыты ў ліпені 1921 года.

Затым — прафесар, загадчык кафедры вочных хвароб медфака БДУ, потым — Мінскага медыцынскага інстытута; у 1935—1939 гадах — галоўны афтальмолаг БССР.

Навуковая дзейнасць
-------------------

Асноўныя навуковыя працы прысвечаны праблеме барацьбы з трахомай. У 1924—1939 гадах старшыня камісіі па барацьбе з трахомай пры Наркамздароўя БССР.

У 1924 годзе быў ініцыятарам арганізацыі спецыяльных атрадаў па выяўленні і вывучэнні захворвання насельніцтва рэспублікі трахомай, аказання хворым спецыялізаванай медыцынскай дапамогі. З дакладам «Трахома, ступень яе распаўсюджання ў Беларусі і меры барацьбы з ёй» выступіў у 1926 годзе на I Усерасійскім з’ездзе вочных урачоў. Па яго ініцыятыве ў 1929 годзе арганізавана трахаматозная лячэбніца ў Менску, а ў 1934 годзе створаны Навукова-даследчы трахоматозна-афтальмалагічны інстытут у Гомелі. Працаваў над праблемамі вочнага траўматызму, вывучаў прафесійныя захворванні вачэй.

Апублікаваў больш за 10 навуковых прац, у т.л. — у замежных выданнях. Аўтар падручніка «Трахома» (1931, 1935).

Зноскі
------

1. 1 2 3
2. ↑
3. 1 2
4. 1 2 3 4 5 6  Старая фотография  (руск.)
5. 1 2 3 4 5  Каминский Семен Давыдович (1861-15.05.1939) **(нявызн.)**(недаступная спасылка). Архівавана з першакрыніцы 4 снежня 2022. Праверана 9 мая 2023.
6. ↑  БУДЫНАК № 6 ДОМ ГУРВІЧА
7. 1 2  *Аляксей Капліеў*. Вытокі вышэйшай медыцынскай адукацыі ў Савецкай Беларусі ў 1920-я гады  (бел.).  «Беларуская думка» № 11 (2 верасня 2021). Праверана 9 мая 2023.

Літаратура
----------

* Профессор С. Д. Каминский: [Некролог] // Вестник офтальмологии. — 1939. — Т. 15, вып. 2, № 8. — С. 111.
* Крючок Т. И. С. Д. Каминский: К 100-летию со дня рождения // Вестник офтальмологии. — 1964. — № 3. — С. 90-92.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Сямён Давыдавіч Камінскі

| ⛭Кіраўнікі аховы здароўя Беларусі |
| --- |
| Наркамы аховы здароўя БССР | 
* Ілья Пузыроў (1919, 1919—1920)
* Сямён Камінскі (1920)
* Сцяпан Балкавец (1920—1921)
* Аляксандр Сянкевіч (1921—1922)
* Мар’ян Стакоўскі (1922—1924)
* Міхаіл Барсукоў (1924—1930)
* Саламон Цынцыпер (1930—1933)
* Рыгор Шпектараў (1933)
* Іван Сурта (1933—1936)
* Павел Бурачэўскі (1936—1937)
* Кузьма Кісялёў (1937—1938)
* Іван Новікаў (1938—1940)
* Міхаіл Кавалёнак (1940—1946)

 |
| Міністры аховы здароўя БССР | 
* Міхаіл Кавалёнак (1946—1948)
* Іван Інсараў (1948—1966)
* Мікалай Саўчанка (1966—1987)
* Уладзімір Улашчык (1987—1990)
* Васіль Казакоў (1990—1991)

 |
| Міністры аховы здароўя РБ | 
* Васіль Казакоў (1991—1994)
* Інэса Драбышэўская (1994—1997)
* Ігар Зелянкевіч (1997—2001)
* Уладзіслаў Астапенка (2001—2002)
* Людміла Пастаялка (2002—2005)
* Віктар Рудэнка (2005—2006, в. а.)
* Васіль Жарко (2006—2016)
* Валерый Малашка (2017—2019)
* Уладзімір Каранік (2019—2020)
* Дзмітрый Піневіч (з 2020)

 |

|  |  |
| --- | --- |
| ⚙️   Нарматыўны кантроль | ЗЭКББ: SEK-ar9728348 |